**Visitation til døgninstitutioner og døgntilbud**

Denne procedure skal følges ved anmodning om visitation til de landsdækkende døgninstitutioner for børn og unge, til Selvstyreejede, Kommunale samt Selvejende døgninstitutioner. Proceduren er også gældende for anmodninger om visitationer til Selvstyreejede døgntilbud til personer med handicap.

*Visitation til døgninstitutioner skal via Det Centrale Visitationssystem jf. § 5 i Selvstyrets bekendtgørelse nr. 1 af 25. januar 2019 om oprettelse og drift af døgninstitutioner for børn og jf. § 10. Inatsisartutlov nr. 13 af 12. juni 2019 om støtte til personer med handicap.*

Det Centrale Visitationssystem er organisatorisk placeret i Døgn- og Visitationsafdelingen i Socialstyrelsen.
Anmodning om visitation sendes til Socialstyrelsens officielle E-mail: **uupi@nanoq.gl**

**Børn og unge**

Hvis borgeren er berettiget til støtte jf. Inatsisartut lov nr. 20 af 26. juni 2017 m støtte til børn skal følgende sagsakter skal være vedhæftet mailen:

* **Socialfaglig undersøgelse**
* **Handleplan med underskrift**Handleplanen skal underskrives og såfremt det ikke er muligt at få partshøringssvar, skal dette fremgå.
* **Godkendelsesbrev/afgørelsesbrev fra kommunens socialudvalg**Det er vigtigt, at afgørelsen er underskrevet og at der i afgørelsesbrevet fremgår en begrundelse for anbringelse/ændring af anbringelsesplads samt en klagevejledning
* **Relevante oplysninger, såsom udtalelser eller rapporter**Vigtigt at alle relevante oplysninger som har betydning for match bliver sendt

**Handicap**

Hvis borgeren er berettiget til støtte jf. Inatsisartutlov nr. 13 af 12. juni 2019 om støtte til personer med handicap skal nedenstående være vedhæftet:

* **Udredning, inkl. funktionsskema**
* **Handleplan med underskrift**Handleplanen skal underskrives og såfremt det ikke er muligt at få partshøringssvar, skal dette fremgå.
* **Godkendelsesbrev/afgørelsesbrev fra kommunens socialudvalg**Det er vigtigt, at afgørelsen er underskrevet og at der i afgørelsesbrevet fremgår en begrundelse for anbringelse/ændring af anbringelsesplads samt en klagevejledning
* **Lægeudtalelse om diagnose**
* **Relevante oplysninger, såsom udtalelser eller rapporter**Vigtigt at alle relevante oplysninger som har betydning for match bliver sendt